recursal/SuperWikiNEXT-32B huggingface dataset:
भारत में शिक्षा विभाग की स्थापना करीब सौ वर्ष पहले हुई थी। देश की स्वतंत्रता के पहले सन 1910 में शिक्षा को प्रोत्साहन देने के लिए शिक्षा विभाग का गठन किया गया था। हालांकि 15 अगस्त सन 1947 को स्वतंत्रता प्राप्ति के तुरंत बाद 29 अगस्त सन 1947 को मानव संसाधन विकास मंत्रालय के अंतर्गत पूर्ण रूप से शिक्षा को समर्पित 'शिक्षा विभाग' की स्थापना फिर से की गई। हालांकि इस विभाग के नाम कार्यप्रणाली और जिम्मेदारियों में स्वतंत्रता के बाद भी समय-समय पर कई बदलाव किए जाते रहे हैं। 
वर्तमान में मंत्रालय के पास शिक्षा के दो विभाग हैं: 

* उच्च शिक्षा विभाग
* स्कूल शिक्षा और साक्षरता विभाग

केंद्र सरकार ने अपनी अगुवाई में शैक्षिक नीतियों एवं कार्यक्रम बनाने और उनके क्रियान्‍वयन पर नजर रखने के कार्य को जारी रखा है। इन नीतियों में सन् 1986 की राष्‍ट्रीय शिक्षा-नीति (एनपीई) तथा वह कार्यवाही कार्यक्रम (पीओए) शामिल है, जिसे सन् 1992 में अद्यतन किया गया। संशोधित नीति में एक ऐसी राष्‍ट्रीय शिक्षा प्रणाली तैयार करने का प्रावधान है जिसके अंतर्गत शिक्षा में एकरूपता लाने, प्रौढ़शिक्षा कार्यक्रम को जनांदोलन बनाने, सभी को शिक्षा सुलभ कराने, बुनियादी (प्राथमिक) शिक्षा की गुणवत्ता बनाए रखने, बालिका शिक्षा पर विशेष जोर देने, देश के प्रत्‍येक जिले में नवोदय विद्यालय जैसे आधुनिक विद्यालयों की स्‍थापना करने, माध्‍यमिक शिक्षा को व्‍यवसायपरक बनाने, उच्‍च शिक्षा के क्षेत्र में विविध प्रकार की जानकारी देने और अंतर अनुशासनिक अनुसंधान करने, राज्‍यों में नए मुक्‍त विश्‍वविद्यालयों की स्‍थापना करने, अखिल भारतीय तकनीकी शिक्षा परिषदको सुदृढ़ करने तथा खेलकूद, शारीरिक शिक्षा, योग को बढ़ावा देने एवं एक सक्षम मूल्‍यांकन प्रक्रिया अपनाने के प्रयास शामिल हैं। इसके अलावा शिक्षा में अधिकाधिक लोगों की भागीदारी सुनिश्चित करने हेतु एक विकेंद्रीकृत प्रबंधन ढांचे का भी सुझाव दिया गया है। इन कार्यक्रमों के कार्यान्‍वयन में लगी एजेंसियों के लिए विभिन्‍न नीतिगत मानकों को तैयार करने हेतु एक विस्‍तृत रणनीति का भी पीओए में प्रावधान किया गया है।

बाहरी कड़ियाँ
-------------
आयुर्वेद या अन्य पारम्परिक चिकित्साप्रणाली का अभ्यास करने वाले चिकित्सकों को **वैद्य** या **वैद्यराज** कहते हैं। 'वैद्य' का शाब्दिक अर्थ है, 'विद्या से युक्त'। आधुनिक 'डॉक्टर' इसका पर्याय है। अधिक अनुभवी वैद्यों को 'वैद्यराज' कहते हैं। भारतीय उपमहाद्वीप के अपने निजी वैद्य हुआ करते थे जिन्हें 'राजवैद्य' कहते थे।

* भारत के कुछ भागों में 'वैद्य', 'बैद्य' या 'वैद्यन' कुलनाम भी है।

  

चरकसंहिता में दो प्रकार के वैद्य बताए गये हैं- (१) प्राणाभिसर वैद्य, तथा (२) रोगाभिसर वैद्य (*चरकसंहिता अध्याय २९, अनुच्छेद ५*)

वैद्य के गुण
------------

 *तत्त्वाधिगतशास्त्रार्थो दृष्टकर्मा स्वयंकृती।* 
 *लघुहस्तः शुचिः शूरः सज्जोपस्करभेषजः॥ १९*
 *प्रत्युत्पन्नमतिर्धीमान् व्यवसायी विशारदः।* 
 *सत्यधर्मपरो यश्च स भिषक् पाद उच्यते॥ २० (सुश्रुतसंहिता)*
ठीक प्रकार से शास्त्र पढ़ा हुआ, ठीक प्रकार से शास्त्र का अर्थ समझा हुआ, छेदन स्नेहन आदि कर्मों को देखा एवं स्वयं किया हुआ, छेदन आदि शस्त्र-कर्मों में दक्ष हाथ वाला, बाहर एवं अन्दर से पवित्र (रज-तम रहित), शूर (विषाद रहित) , अग्रोपहरणीय अध्याय में वर्णित साज-सामान सहित, प्रत्युत्पन्नमति (उत्तम प्रतिभा-सूझ वाला), बुद्धिमान, व्यवसायी (उत्साहसम्पन्न), विशारद (पण्डित), सत्यनिष्ट, धर्मपरायण होना - ये सब वैद्य के लक्षण हैं।

इन्हें भी देखें
---------------

* वैद्य की शपथ
* चिकित्सक
**वॉम्बैट** (Wombat) चार टांगों पर चलने वाले एक धानीप्राणी (मारसूपियल​) है। यह ऑस्ट्रेलिया में रहते हैं और इनकी टाँगें और दुम छोटी व बदन लगभग १ मीटर लम्बा होता है। यह विवध वातावरणों में पाए जाते हैं, जिनमें जंगल, पहाड़ और घास के मैदानी क्षेत्र शामिल हैं।

विवरण
-----

वॉम्बैट अपने मज़बूत सामने के दांतों और पंजों से अपने रहने के लिए लम्बे बिल खोद लेते हैं। उनकी शिशुओं को शरण देने वाली धानियों के मुंह पीछे को होते हैं जिस से खोदते हुए उसमे मिटटी नहीं जाती। आदत से वे शाम व रात को सक्रीय होते हैं लेकिन ठन्डे और बादलों वाले दिनों में भी फिरते हुए मिल सकते हैं। उनका मल कुछ हद तक चकोर आकार का होता है।

वॉम्बैट शाकाहारी होते हैं और घास, पेड़-पौधों की छाल, छोटे पौधों और जड़ों से पेट भरते हैं। उनके काटने वाले दांत चूहों की तरह पैने और उभरे हुए होते हैं जिस से वे सख़्त​ लकड़ी और टहनियों को भी आसानी से काट लेते हैं।

इनका रंग भूरा या ख़ाकी होता है और वज़न २५ से ३५ किलो के बीच होता है। मादाएँ वसंत ऋतू में २०-२१ दिन की गर्भावस्ता के बाद एक अविकसित शिशु को जन्म देती हैं। यह शिशु उनकी धानी में जाकर स्तनपान करता है और ६-७ महीनों के बाद ही पूरी तरह विकसित होकर निकलता है। वॉम्बैटों के बच्चे १५ महीने की आयु तक दूध पीते हैं और १८ महीनों की आयु में ख़ुद बच्चे पैदा करने में सक्षम हो जाते हैं।

व्यवहार
-------

वॉम्बैटों का चयापचय (मेटाबोलिज़म) बहुत धीमी-गति से चलता है और उन्हें खाना हज़म करने में ८ से १४ दिन लग जाते हैं। यह धीमापन उन्हें अपने अत्यंत शुष्क वातावरण में पनपने में सहायता करता है। आमतौर पर यह बहुत धीरे चलते हैं लेकिन ख़तरा महसूस करने पर ४० किमी प्रति घंटे तक की रफ़्तार से दौड़ने में सक्षम हैं। अपने बिलों के पास आने वाले अन्य जानवरों से वे बहुत ही आक्रामक तरीक़े का व्यवहार करते हैं। वे मनुष्यों पर भी हमला कर सकते हैं और अपने तीख़े नखों व दांतों से काफ़ी चोट पहुंचा सकते हैं। एक घटना में एक जीववैज्ञानिक को रबड़ के जूते में काटकर वॉम्बैट के दांत जूते और एक मोटे मोज़े को पार करके उसकी टांग में २ सेमी गहरा घाव बना गए।

इन्हें भी देखें
---------------

* धानीप्राणी

सन्दर्भ
-------

1. ↑  Vombatus ursinus Archived 2010-11-08 at the Wayback Machine, Animal Diversity Web, A. Watson, University of Michigan Museum of Zoology, 1999, Accessed 13 अगस्त 2010
2. ↑  Forbes, Volume 178, Issues 9-13, Bertie Charles Forbes, Forbes Incorporated, 2006, *... Or that Harry Frauca once received a wombat bite 2 centimeters deep into the flesh of his leg - through a rubber boot, trousers and thick woolen socks ...*
ऐरावत पर सवार इन्द्र और शाची ; जैन ग्रन्थ पंचकल्याणक (१६७०-८०) से)
**शची** इन्द्र की पत्नी और पुलोमा की कन्या थीं। द्रौपदी इन्हीं के अंश से उत्पन्न हुई थीं और ये स्वयं प्रकृति की अन्यतम कला से जन्मी थीं। जयंत शची के ही पुत्र थे। शची को 'इन्द्राणी' , 'ऐन्द्री', 'महेन्द्री', 'पुलोमजा', 'पौलोमी' आदि नामों से भी जाना जाता है।

ब्रह्महत्या के भय से एक बार जब इन्द्र जलगर्भ में छिपे हुए थे तो देवताओं ने नहुष को इंद्रपद दे या। नहुष ने शची पर कुदृष्टि की तो बृहस्पति की आज्ञा से उन्होंने भुवनेश्वरी की आराधना की और उनसे अभय प्राप्त किया। फिर शची ने मानसरोवर जाकर छिपे हुए इंद्र से अपनी सारी कथा कही। इंद्र की सलाह से शची ने नहुष से कहलाया 'यदि सप्तर्षियों के कंधे पर रखी पालकी में बैठकर आवें तो मैं तुम्हारे साथ चलूँगी।' नहुष ने ऐसा ही किया। ऋषियों को धीरे धीरे चलते देखकर उसने आदेश दिया 'नाग नाग' (जल्दी चलो) अंततोगत्वा ऋषियों के शाप से नहुष को नाग हो जाना पड़ा।

अपने विवाह के पूर्व शची ने शंकर से सुंदर पति, स्वेच्छामत रूप तथा सुख एवं आयु का वरदान माँगा था। ऋग्वेद में शचीरचित कुछ सूक्त हैं जिनमें सपत्नी का नाश करने के लिए प्रार्थना की गई है (ऋचा, 10-159)। कुछ विद्वानों के मत से सूक्त बहुत बाद की रचनाएँ हैं।

सातवीं-शताब्दी के हर्षचरित में बाणभट्ट द्वारा सम्राट हर्ष की बहिन राज्यश्री के विवाह प्रसंग में आए विभिन्न प्रकार के लोगों का वर्णन करते हुए अनेक शाखाओं के दूर-दूर से आए हुए चारणों का देवी इंद्राणी के मंदिर में एकत्रित होने का उल्लेख है।

1. ↑  Datta, Amaresh (1988). *Encyclopaedia of Indian Literature: Devraj to Jyoti* (अंग्रेज़ी में). Sahitya Akademi. आई॰ऍस॰बी॰ऍन॰ 978-81-260-1194-0.
| **विरुंगा पहाड़ियाँVirunga Mountains** |
| --- |
| मिकेनो पर्वत का शिखरमिकेनो पर्वत का शिखर
मिकेनो पर्वत का शिखर |
| विवरण |
|
| **अन्य नाम**: | मुफ़ुमबीरो |
| **क्षेत्र**: |  रुआण्डा   युगांडा   कांगो लोकतान्त्रिक गणराज्य |
| **सर्वोच्च शिखर**: | करिसिम्बी पर्वत |
| **सर्वोच्च ऊँचाई**: | ४,५०७ मीटर |
| **निर्देशांक**: | 01°25′45″S 29°32′54″E﻿ / ﻿1.42917°S 29.54833°E﻿ / -1.42917; 29.54833 |

**विरुंगा पहाड़ियाँ** (Virunga Mountains), जो **मुफ़ुमबीरो** भी कहलाते हैं, पूर्वी अफ़्रीका में रुआण्डा, कांगो लोकतान्त्रिक गणराज्य और युगांडा की सीमाओं पर स्थित एक ज्वालामुखियों की शृंखला है। यह ऍड्वर्ड झील और कीवू झील के बीच में खड़ी हुई हैं। इनमें से लगभग सभी प्रसुप्त हैं सिवाय ३,४६२ मीटर ऊँचे न्यीरागोन्गो पर्वत (Mount Nyiragongo) और ३,०६३ मीटर ऊँचे न्यामूरागिरा पर्वत (Mount Nyamuragira) के जो सक्रीय हैं। यह दोनों सक्रीय ज्वालामुखी कांगो लोकतान्त्रिक गणराज्य में हैं और इनके २००६ और २०१० में विस्फोट हुए थे। विरुंगा पहाड़ियाँ पर्वतीय गोरिला का घर हैं जहाँ यह प्राणी विलुप्ति के ख़तरे में है, जिस वजह से यह एक महत्वपूर्ण संरक्षण क्षेत्र है।

इन्हें भी देखें
---------------

* ज्वालामुखी

सन्दर्भ
-------

1. ↑  Chisholm, Hugh, ed. (1911). "Mfumbiro". Encyclopædia Britannica (11th ed.). Cambridge University Press.
**सिवोई थिएटर** एक नाटकघर जो चर्च स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। नाटकघर को वर्ष 1928 में परंपरागत शैली में पुर्नसुसज्जित किया गया था और यह प्रसिद्धरूप से वेल्स में सबसे पुराना कार्यकरण थिएटर स्थल है। इस नाटकघर की 360 सीटों की क्षमता है और निवर्तमान समय में यह एक चैरिटेबल ट्रस्ट द्वारा संचालित होता है। इसकी इमारत यूनाइटेड किंगडम की ग्रेड द्वितीय\* सूचीबद्ध घोषित इमारतों में से एक है। इसक साथ ही यह मॉनमाउथ हेरिटेज ट्रेल की 24 इमारत में से भी एक है।

निजी तौर पर इसका स्वामित्व मॅक-टॅगर्ट परिवार के पास है। मॅक-टॅगर्ट बीटी डेविस के वंशज हैं, जो एक बार दक्षिण वेल्स और दक्षिण पश्चिम इंग्लैंड में 19 सिनेमाघरों के स्वामी थे। यह एक चैरिटेबल ट्रस्ट मॉनमाउथ सिवोई ट्रस्ट को पट्टे पर दी हुई है। स्थल को कोई सरकारी आर्थिक सहायता प्राप्त नहीं है व इसे प्रति वर्ष चलाने के 50,000 पाउंड की लागतआती है।

सन्दर्भ
-------

1. ↑  CastingCall: Savoy Theatre Archived 2014-10-28 at the Wayback Machine. castingcallpro.com. अभिगमन तिथि: 21 अप्रैल 2012
2. ↑  कीथ किस्सॅक, *Monmouth and its Buildings*, लोगॅस्टन प्रेस, 2003, ISBN 1-904396-01-1, pp.142-144

बाहरी कड़ियाँ
-------------

* आधिकारिक जालस्थल
**सिविल लाइन्स** भारत के उत्तर प्रदेश राज्य के बरेली नगर में स्थित एक आवासीय तथा वाणिज्यिक क्षेत्र है। यह बरेली नगर के केंद्र में स्थित है, और स्थानीय लोगों के लिए एक महत्वपूर्ण बाजार का काम करता है।

इतिहास
------

सिविल लाइन्स नाम ब्रिटिश राज के समय से आता है, जब सर्वप्रथम दिल्ली में ब्रिटिश सैन्य और नागरिक इमारतों को अलग-अलग क्षेत्रों में संगठित किया गया था - जिन क्षेत्रों में नागरिक रहते थे, उन्हें सिविल लाइन्स के रूप में सीमांकित किया गया था। बाद में ब्रिटिश नीतिकारों ने बरेली सहित उत्तर भारत के अधिकांश प्रमुख शहरों में इसी आधार पर सिविल लाइन्स नामक आवासीय क्षेत्रों की स्थापना करना शुरू किया।

बरेली का सिविल लाइन्स उन्नीसवीं सदी के उत्तरार्ध में पुराने शहर तथा छावनी के मध्य बसाया गया था, तथा तब इस क्षेत्र में केवल ब्रिटिश अफसर रहा करता थे। सिविल लाइन्स के दक्षिण में छावनी के अतिरिक्त कचहरी, पुलिस लाइन तथा रेलवे स्टेशन स्थित थे, जबकि इसके पश्चिम में जिला कारागार तथा उत्तर-पूर्व में सर्किट हाउस और कई उच्च वर्गीय लोगों के बंगले बनाये गए थे। कुछ वर्षों बाद इस क्षेत्र के पूर्व में कम्पनी गार्डन (अब गाँधी उद्यान) का निर्माण किया गया।

स्वतन्त्रता पश्चात सिविल लाइन्स उत्तर-पूर्व दिशा में विस्तृत होने लगा, तथा इसी समय इस तरफ रामपुर गार्डन नामक आवासीय कॉलोनी बसने लगी। बरेली के अधिकांश सरकारी कार्यालय सिविल लाइन्स या रामपुर गार्डन में ही स्थित हैं।

भूगोल
-----

सिविल लाइन्स बरेली नगर के मध्य में स्थित है। यह उत्तर में पुराने शहर से, पश्चिम में लखनऊ-मुरादाबाद रेलवे लाइन से, दक्षिण में बरेली छावनी से तथा पूर्व में शाहजहांपुर रोड से घिरा हुआ है।

सन्दर्भ
-------

1. ↑  लाल १९८७, पृ - ८
2. ↑  लाल १९८७, पृ - ८
3. ↑  लाल १९८७, पृ - ९
4. ↑  लाल १९८७, पृ - ११
5. ↑  लाल १९८७, पृ - ११
civil lines ka prayog 1857 ke vidroh ke bad British shasan ne aapni surksha ke liye kiya tha.angrej nagar ke nivasiyon se dur rahte the.anrejo ke nivas sthan ko hi civil lines kha jata hai.

विस्तृत पठन
-----------

* लाल, हीरा (१९८७). *City and Urban Fringe: A Case Study of Bareilly* (अंग्रेज़ी में). कॉन्सेप्ट पब्लिशिंग कम्पनी. आई॰ऍस॰बी॰ऍन॰ 9788170221906. मूल से 3 जनवरी 2019 को पुरालेखित. अभिगमन तिथि 3 जनवरी 2019.
**श्रावण शुक्ल अष्टमी**  भारतीय पंचांग  के अनुसार पांचवे माह की आठवी तिथि है, वर्षान्त में अभी २३२ तिथियाँ अवशिष्ट हैं।

पर्व एवं उत्सव
--------------

श्रावण शुक्ल अष्टमी को श्रावण दुर्गाष्टमी का पर्व मनाया जाता है। इस दिन हिमाचल प्रदेश के कई शक्ति-पीठों में मेले का आयोजन किया जाता है। यह मेले मुख्यतः माँ ज्वाला जी, माता चिन्तपूर्णी, माँ नयना देवी व माँ चामुण्डा देवी के भवनों में आयोजित किये जाते हैं। वैसे तो श्रावण अष्टमी मेले का आयोजन प्रतिपदा से आरम्भ होकर नवमी तक चलता है, पर अष्टमी के दिवस पर विशेष पूजा अर्चना और दर्शन किये जाते हैं।

प्रमुख घटनाएँ
-------------

जन्म
----

निधन
----

इन्हें भी देखें
---------------

* हिन्दू काल गणना
* तिथियाँ
* हिन्दू पंचांग
* विक्रम संवत

बाह्य कड़ीयाँ
-------------

* हिन्दू पंचांग १००० वर्षों के लिए (सन १५८३ से २५८२ तक)
* आनलाइन पंचाग
* विश्व के सभी नगरों के लिये मायपंचांग डोट कोम
* विष्णु पुराण भाग एक, अध्याय तॄतीय का काल-गणना अनुभाग
* सॄष्टिकर्ता ब्रह्मा का एक ब्रह्माण्डीय दिवस
* **महायुग**

सन्दर्भ
-------

1. ↑  "संग्रहीत प्रति". मूल से 1 फ़रवरी 2016 को पुरालेखित. अभिगमन तिथि 13 अक्तूबर 2016.
2. ↑  Service, Tribune News. "Shravan Ashtami fair begins at Chintpurni shrine in Una". *Tribuneindia News Service* (अंग्रेज़ी में). अभिगमन तिथि 2022-08-04.
यह सुझाव दिया जाता है कि इस लेख या भाग का *प्रवर्धक* के साथ विलय कर दिया जाए। (वार्ता)
शिखा-ऑडियो एम्पलीफायर व्यावसायिक
शक्ति प्रवर्धक का कार्य वोल्टेज प्रवर्धक से प्राप्त आउटपुट को शक्ति प्रदान करना है।

  

उदाहरणत: 

माइक्रोफोन द्वारा प्राप्त विद्युत तरंग को वोल्टेज एम्पलीफायर प्रवर्धित करता है, इसे सीधे लाउडस्पीकर को देने पर यह पुन: इन्हे ध्वनि तरंगो मे बदल नही पायेगा। अतः वोल्टेज प्रवर्धक से प्राप्त आउटपुट को एक शक्ति प्रवर्धक को दिया जाता है। जिससे लाउडस्पीकर को संचालित करने योग्य पावर प्राप्त हो जाता है।

  

परिभाषा-

  

"वह ट्राँजिस्टर प्रवर्धक जो ऑडियो आवृत्ति सिगनलोँ के पॉवर स्तर को बढ़ाता है, ट्राँजिस्टर आडियो शक्ति प्रवर्धक कहलाता है"।

  

विशेषताएँ-

  

1. इसमें प्रयुक्त पावर ट्राँजिस्टर का आकार वोल्टेज प्रवर्धक के ट्राँजिस्टर से बड़ा होता है।

  

2. इसमें अधिक उष्मा उत्पन्न होती है।

  

3. इसमें निम्न B मान वाले तथा मोटे बेस वाले ट्राँजिस्टर प्रयोग करते हैँ।

  

4.शक्ति प्रवर्धक में ट्राँसफार्मर युग्मन का प्रयोग किया जाता है।

  

5. इसमें लोड का मान कम (5-20 ओम) होती है।

  

6. संग्राहक धारा (>100 mA) तथा आउटपुट पावर अधिक होती है।

  

7. इसका B मान (20-50) होता है।

  

8.आउटपुट प्रतिबाधा कम (200 ओम) होती है।

  

महत्वपूर्ण-

  

वास्तव में कोई पावर प्रवर्धक पावर का प्रवर्धन नहीँ करता है बल्कि यह आउटपुट पर संयोजित d.c. सप्लाई से पावर लेकर उसे a.c. सिगनल पावर में परिवर्तित करता है।
चूँकि यह वोल्टेज प्रवर्धक से प्राप्त उच्च वोल्टेज सिगनल का प्रवर्धन करता है अतः इसे लार्ज सिगनल प्रवर्धक कहना उचित होगा।

  

प्रतिबाधा मैचिँग का महत्व -

  

अधिकतम शक्ति स्थानान्तरण प्रमेय के अनुसार किसी नेटवर्क में अधिकतम शक्ति तभी ट्राँसफर होगी जब लोड प्रतिरोध स्रोत प्रतिरोध के तुल्य हो।

अर्थात् शक्ति प्रवर्धक से लाउडस्पीकर को अधिकतम शक्ति तभी प्रदान की जा सकती है जब स्रोत प्रतिबाधा तथा लोड प्रतिबाधा समान हो।

  

सूत्र- 

  

(N1/N2)^2 =(R'L/RL)

जहाँ

N1 व N2 क्रमशः ट्राँसफार्मर की प्राथमिक व द्वितीयक कुण्डलियोँ की सँख्या है

  

R'L = इनपुट प्रतिबाधा

  

RL = आउटपुट प्रतिबाधा है।

  

शक्ति प्रवर्धक की कलक्टर दक्षता- 

  

"शक्ति प्रवर्धक से प्राप्त a.c. आउटपुट पावर तथा शक्ति प्रवर्धक को बैटरी द्वारा सप्लाई की गई d.c. पावर के अनुपात को उसकी कलक्टर दक्षता कहते हैँ। इसे n से दर्शाते हैँ।

  

```
 n = आउटपुट a.c. पावर/ इनपुट d.c. पावर
```
**शून्य-दिवसीय आक्रमण** (अंग्रेज़ी:zero-day attack) एक ऐसा सूचना-प्रौद्योगिकीय आक्रमण है, जिसमें कम्प्यूटर प्रोग्रामों की ऐसी कमियों का दोहन (दुरुपयोग) करने का प्रयास किया जाता है, जो दूसरों को या सॉफ़्टवेयर-डेवलपर को ज्ञात नहीं हों. ऐसी कमियों को 'शून्य-दिवसीय कमियाँ' कहते हैं। सॉफ़्टवेयर के डेवलपर द्वारा ज्ञात होने से पहले-पहले आक्रान्ताओं द्वारा ऐसे प्रोग्राम बनाकर प्रयोग किये जाते हैं, व साझा किये जाते हैं, जिनसे उस कमी का दुरुपयोग किया जाये, व कंप्यूटर पर आक्रमण किया जा सके; ऐसे कोड या प्रोग्राम शून्य-दिवसीय दोहक (अंग्रेज़ी:Zero-day exploit) कहलाते हैं।

शून्य-दिवसीय आक्रमण, डेवलपर के सजग होने के पहले दिन से भी पहले होता है, या उसी दिन होता है, जिसका अर्थ है कि डेवलपर को यह मौका नहीं मिला कि वह उस कमी के विरुद्ध सुरक्षात्मक पैबन्द बनाकर प्रयोगकर्ताओं में बाँट दे।

सन्दर्भ
-------

1. ↑  "ऍबाउट ज़ीरो डे ऍक्स्प्लॉइट्स्". मूल से 8 अगस्त 2011 को पुरालेखित. अभिगमन तिथि 8 अगस्त 2011.

बाहरी कड़ियाँ
-------------

* 0-Day Patch - Exposing Vendors (In)security Performance from techzoom.net
* Attackers seize on new zero-day in Word from InfoWorld
* PowerPoint Zero-Day Attack May Be Case of Corporate Espionage from FoxNews
* Microsoft Issues Word Zero-Day Attack Alert[*मृत कड़ियाँ*] from eWeek
* Windows zero-day attack works on all Windows systems referring to Advisory 2286198 reported on 16 जुलाई 2010
* Zero-day exploit used in a targeted attack referring to MS11-050 from M86 Security Labs
* क्या है जीरो डे अटैक?
* जीरो डे क्या है?
* जीरो क्लाइंट क्या है?
सिडाडे दे गोवा, पंजीम एक प्रमुख 5 सितारा होटल हैं।  40 एकड़ के निजी जमीन पर फैला यह होटल समुद्र तट के पास स्थित हैं। पंजीम से १० मिनट की दूरी पर बस इस होटल की स्थापत्य कला किसी पुर्तगाली गांव से मिलती जुलती हैं। यह होटल भारत के गोवा राज्य में स्थित हैं जो विदेशी पर्यटकों के बीच अपने समुद्र तटों के चलते काफी प्रसिद्ध हैं।

इतिहास
------

१९८२ में निर्मित इस होटल की डिजाइनिंग चार्ल्स कोरिया द्वारा की गयी थी।  जो अपने समय के बहुत ही नामी आर्किटेक्ट थे एवं इन्होने कई शहरों की डिजाइनिंग की थी। भारत में पुर्तगालियों का आगमन ५०० साल पहले हुआ था एवं यह होटल उसी विरासत को समेटे हुए हैं। होटल के लॉबी में लगी हुई वास्को डी गामा की मूर्ति शायद उसी परंपरा को आगे बढाती हैं। भारत में मिलने से पहले गोवा पुर्तगाल के ही कब्जे में था। "सिदादे डे" एक पुर्तगाली शब्द हैं जिसका हिंदी में अर्थ शहर होता हैं।

अवस्थति
-------

सिडाडे दे गोवा उत्तरी गोवा में डोना पाउला में वैनग्युनिम समुद्र तट पर स्थित है।  इस होटल से घुमने के कई स्थल काफी नजदीक हैं जिसमे मीरामार समुद्र तट (2.6 किमी), बम्बोलिम समुद्र तट (4.3 किमी), रिस मागोस किला (4.5 किमी), गोवा का राज्य संग्रहालय (4.5 किमी) और अगुदा किला (6.7 किमी) हैं।

* डाबोलिम हवाई अड्डे - 29km (लगभग।)
* ठिविम रेलवे स्टेशन - 31km (लगभग।)
* करमाली रेलवे स्टेशन - 21km (लगभग।)
* मडगांव रेलवे स्टेशन - 38km (लगभग।)
* डोना पाउला बस स्टॉप - 2 किमी (लगभग।)

सुविधाएं
--------

इस होटल में विलासिता के सारे साधन मौजूद हैं. इस होटल में पेशकश की जाने वाली सेवाओं में सुरुचिपूर्ण भोजन के विकल्प, सम्मेलन और बैंक्वेट हॉल, स्पा और सैलून, स्वास्थ्य केंद्र, स्विमिंग पूल, स्टीम और सौना, शामिल है। इस होटल के स्पा सर्विस के लिए यहाँ पर "पवित्र आयुर्वेद" के नाम से स्पा केंद्र हैं जो आयुर्वेद चिकित्सा के लिए प्रसिद्ध है। 

सिडाडे दे गोवा में कुल ७ रेस्तरा जिनमे से ज्यादातर समुद्र के किनारे हैं।

* अल्फामा : गोवा की व्यंजनों के लिए प्रसिद्ध
* बारबेक्यू: एक ग्रिल रेस्तरा
* दोकारिया: काफी शॉप
* लरजना: इस होटल में खाना बनते हुए देखा जा सकता हैं
* कैफे अजुल: पूल के किनारे स्थित
* तवेर्ना: विदेशी कॉकटेल के प्रसिद्ध
* बार लातीनी: पूल के किनारे स्थित एक बार

कमरे
----

इस होटल में कुल २०५ कमरे हैं जो इसके 3 फ्लोर में फैले हुए हैं।  इन सभी कमरों में फ्री WiFi की सुविधा हैं। यहाँ निम्नलिखित प्रकार के कमरे उपलब्ध हैं:

**स्टैण्डर्ड कमरे**: 

* सुपीरियर कमरे
* क्लासिक कमरे
* डीलक्स कमरे

इन कमरों में सभी प्रकार की सुख सुविधाएं उपलब्ध हैं।

सन्दर्भ
-------

1. ↑  "Cidade De Goa Award". Financialexpress.com. अभिगमन तिथि 2012-11-03.
2. ↑  "History of Cidade De Goa". cidadegoa.com. मूल से 21 अगस्त 2013 को पुरालेखित. अभिगमन तिथि 6 January 2017.
3. ↑  "About Cidade De Goa". cleartrip.com. मूल से 22 जून 2016 को पुरालेखित. अभिगमन तिथि 6 January 2017.
4. ↑  "Cidade De Goa Rooms". indiainfoline.com. अभिगमन तिथि 6 January 2017.
**सनातन सरदार** एक अनुभवी भारतीय राजनीतिज्ञ, शिक्षक और एक आदिवासी नेता थे। वह अविभाजित बिहार में 1985-87 में लघु सिंचाई मंत्री थे, उन्होंने जनता दल (1977-82), भाजपा (1982-85) और कांग्रेस (1985-90) विधायक के रूप में तीन बार पोटका विधानसभा का प्रतिनिधित्व किया।

निजी जीवन
---------

सनातन सरदार का जन्म भूमिज आदिवासी परिवार में पूर्वी सिंहभूम जिले के पोटका प्रखंड के रोलाडीह गांव में हुआ था। उनकी एक पत्नी, दो बेटे, दो बेटियां और चार पोते-पोतियां हैं।

वे पेशे से शिक्षक थे और राजनीति में आने से पहले पोटका उच्च विद्यालय में प्रधानाध्यापक के रूप में कार्यरत थे।

राजनीतिक जीवन
-------------

सनातन सरदार एक ईमानदार नेता थे और उन्होंने पोटका की प्रगति में महत्वपूर्ण भूमिका निभाई। सरदार ने जनता दल विधायक (1977-82) और बाद में भाजपा विधायक (1982-85) के रूप में पोटका का प्रतिनिधित्व किया और अपने अंतिम कार्यकाल में उन्होंने कांग्रेस विधायक (1985-90) के रूप में निर्वाचन क्षेत्र का प्रतिनिधित्व किया। वह 1985-87 में तत्कालीन बिहार में लघु सिंचाई मंत्री भी थे।

तत्कालीन बिहार सरकार में उच्च पद पर आसीन होने के बावजूद उन्होंने कभी कार या वाहन में यात्रा नहीं की, वे हमेशा पैदल ही चलना पसंद करते थे। यहां तक ​​कि अपनी अंतिम सांस तक वे एक छोटे से मिट्टी के घर में रहे। सनातनजी वास्तव में जमीन से जुड़े व्यक्ति थे।

मृत्यु
------

आदिवासी नेता और पोटका आरक्षित सीट से तीन बार के विधायक सनातन सरदार का लंबी बीमारी के बाद गुरुवार, 10 अक्टूबर 2013 को निधन हो गया।

78 वर्षीय सरदार ने पूर्वी सिंहभूम जिले के पोटका प्रखंड के रोलाडीह गांव स्थित अपने पैतृक आवास में अंतिम सांस ली। सरदार हृदय रोग और रक्त शर्करा के स्तर में उतार-चढ़ाव से पीड़ित थे, और उन्हें इलाज के लिए रिम्स में भर्ती कराया गया था। दिग्गज नेता के निधन पर पार्टी-लाइन के राजनेताओं ने शोक व्यक्त किया।

जिला कांग्रेस अध्यक्ष रविंदर झा ने दिवंगत नेता के अंतिम संस्कार से लौटने के बाद कहा, *"सनातन जी जमीन से जुड़े व्यक्ति थे। मैं ईश्वर से उनके परिवार को इस दुख से उबरने की शक्ति देने की प्रार्थना करता हूं।"*

उनके निधन पर शहर की राजनीतिक बिरादरी ने गहरा दुख व्यक्त किया है। संपर्क करने पर कांग्रेस के वरिष्ठ नेता एसआरए रिजवी चब्बन ने कहा कि उनका निधन राज्य के लोगों के लिए एक बड़ी क्षति है।

सन्दर्भ
-------

1. ↑  "Former Bihar Minister Sanatan Sardar dies after prolonged ailment". *The Avenue Mail* (अंग्रेज़ी में). 2013-10-10. अभिगमन तिथि 2023-04-11.
2. ↑  "Jharkhand Assembly Election 2019 : पोटका विधानसभा क्षेत्र में सरदार को किसी ने नहीं दी चुनौती". *Dainik Jagran*. अभिगमन तिथि 2023-04-11.
3. ↑  "Ex-Bihar minister passes away". *The Times of India*. 2013-10-11. आइ॰एस॰एस॰एन॰ 0971-8257. अभिगमन तिथि 2023-04-11.
4. ↑  "Ex-Bihar minister passes away". *The Times of India*. 2013-10-11. आइ॰एस॰एस॰एन॰ 0971-8257. अभिगमन तिथि 2023-04-11.
शिलाद एक प्राचीन समय के मुनि थे। जो भगवान शिव के अवतार और वाहन श्री नन्दी महाराज के पिता थे।

कथा
---

एक बार शिलाद नामक एक मुनि ब्रह्मचारी हो गए। उनके पूर्वजों ने उन्हें सन्तान उत्पन्न करने के लिए कहा। शिलाद ने सन्तान प्राप्ति के उद्देश्य से भगवान शिव की घोर तपस्या आरम्भ कर दी तप सिद्ध होने पर महादेव ने शिलाद से वर मांगने को कहा इस पर शिलाद ने उनसे एक पुत्र का वर मांगा। भगवान शंकर ने उन्हें आश्वासन दिया कि वे उनके पुत्र के रूप में जन्म लेंगे। अपने खेत ज्योत्ते समय शिलाद को एक पुत्र की प्राप्ति हुई जिसका नाम उन्होंने नन्दी रखा। एक बार शिलाद के आश्रम में दो ऋषि पधारे उन दोनों को दिव्यदृष्टि प्राप्त थी। नन्दी ने उनकी खूब सेवा कि किन्तु दोनों ने नन्दी को कोई आशीर्वाद नहीं दिया और शिलाद को नन्दी की अल्पायु के बारे में बताया। शिलाद ये बात सुनकर बहुत दिन तक दुःखी रहने लगे। एक दिन नन्दी ने अपने पिता से उनकी चिन्ता का कारण पूछा तो शिलाद ने उन्हें उनकी अल्पायु के बारे में बताया। तब नन्दी ने कहा ''कि पिता जी मैं आपको भगवान शंकर के वरदान स्वरूप प्राप्त हुआ था इसलिए अब मेरी रक्षा वे भगवान शिव ही करेंगे ''। नन्दी ने इतना कहकर भगवान शिव की घोर तपस्या प्रारम्भ कर दी। भगवान शिव ने नन्दी की तपस्या से प्रसन्न होकर उन्हें वरदान मांगने को कहा तो नन्दी ने कहा ''कि हे प्रभु आप मुझे अपनी शरण में ले लें''। इस पर भगवान शंकर ने कहा ''कि हे नन्दी कुछ वर्ष पहले ही मेरा एक सफ़ेद रंग का बैल खाई से गिरकर मर गया था जिस पर मैं सवारी करता था।' इसलिए आज से तुम्हारा चेहरा बैल का होगा और तुम मेरे वाहन , मेरे सबसे करीबी मित्र और मेरे गणों के अध्यक्ष होगे''। इस तरह भगवान शंकर ने नन्दी को अपना वाहन , अपना सबसे करीबी मित्र और अपने गणों का अध्यक्ष बनाया और इस प्रकार नन्दी नन्दी से नन्दीश्वर हो गए।
**शरद कुमार** एक पूर्व भारतीय पुलिस सेवा (आईपीएस) अधिकारी हैं, वे भारत के केन्द्रीय सतर्कता आयुक्त हैं तथा पूर्व राष्ट्रीय जांच एजेंसी के महानिदेशक थे। सेवानिवृत्ति पर एक वर्ष की अवधि के लिए उन्हें उसी पद पर अनुबंधित किया गया था। एक ठेकेदार के रूप में वह आल इंडिया सर्विस के नियम मानदंडो के बाध्य नहीं हैं।

**पृष्ठभूमि और शिक्षा**
-----------------------

शरद कुमार का जन्म उत्तर प्रदेश के बरेली जिले में हुआ था। वे विज्ञान में स्नातक हैं।

**करियर**
---------

१९७९ में कुमार ने भारतीय पुलिस सेवा के हरियाणा कैडर में शामिल हुए। वह अपनी पिछली पोस्ट में हरियाणा में जेल महानिदेशक थे। उन्हें गुरुग्राम, अम्बाला, और रोहतक में डीएसपी के रूप में तैनात किया गया था। लगभग तीन साल के लिए वह पुलिस महानिरीक्षक रोहतक रेंज में बने रहे और नवंबर २००७ में उन्हें अतिरिक्त महानिदेशक पुलिस (एडीजीपी) के पद पर पदोन्नत किया गया। कुमार को जुलाई १९९१ से जुलाई १९९९ तक एसपी और डीआईजी के रूप में केंद्रीय जांच ब्यूरो में तैनात किया गया।

सन्दर्भ
-------

1. ↑   "Sharad Kumar is new NIA chief". Hindustan Times. 31 July 2013.
"Sharad Kumar to be new National Investigation Agency chief". NDTV. 30 July 2013.
2. ↑  Bal Hartosh Singh, The Media: Bought and Sold, TheCitizen, June 03, 2016,  Archived 2016-06-30 at the Wayback Machine
विरुपाक्ष मंदिर ओड़िशा के कंधमाल जिला के मुख्यालय फूलबाणी से 60 किलोमीटर दूर चाकपाड़ा में स्थित है। यह मंदिर भगवान शिव को समर्पित है। इस मंदिर की मुख्य विशेषता यहां का शिवलिंग है जो दक्षिण की ओर झुका हुआ है। इसी प्रकार यहां के पेड़ों की प्रकृति भी दक्षिण की ओर झुकने की है। 
विरुपाक्ष मंदिर का निर्माण कल्याणी के चालुक्य शासक विक्रमादित्य2 ने करवाया था जो इस वंश का सबसे प्रतापी शासक था। इसने सिँहासन पर बैठते ही चोल, होयसल और वनवासी के राजाओं को परास्त कर दिया था।
विक्रमांकदेवचरित के रचयिता विल्हण को उसका आश्रय प्राप्त था।
मिताक्षरा ग्रंथ का रचनाकार विज्ञानेश्वर इसका विशेष कृपापात्र था।
1026 में विक्रमादित्य की मृत्यु हो गयी। अभिलेखों से पता चलता है की विरुपाक्ष मंदिर का निर्माण नवीं’ या दसवीं सदी में किया गया था विजयनगर साम्राज्य की स्थापना के बाद उसे बड़ा करवाया गया । मुख्य मंदिर के सामने जो मंडप बना है उसका निर्माण कृष्णदेव राय ने अपने राज्यारोहन के उपलक्ष्य में कराया।

पौराणिक संदर्भ
--------------

पौराणिक कथाओं के अनुसार रावण जब शिवजी द्वारा दिए हुए शिवलिंग को लेकर लंका जा रहा था तो वह यहां पर रुका था। भगवान शिव ने कहा था कि घर पहुंचने से पहले कहीं पर भी इस शिवलिंग को मत रखना। रास्ते में रावण ने एक वृद्ध व्यक्ति से इसे पकड़ने को कहा पर उन्होंने कमजोरी के कारण इसे जमीन पर रख दिया। तब से वह शिवलिंग यहीं जम गया और लाख कोशिशों के बाद भी हिलाया नहीं जा सका। न ही दक्षिण की ओर उसके झुकाव को ठीक किया जा सका।

मंदिर की दीवारों पर उस प्रसंग के चित्र बने हुए हैं जिसमें रावण शिव से पुन: शिवलिंग को उठाने की प्रार्थना कर रहे हैं और भगवान शिव इंकार कर देते हैं। इन चित्रों के माध्‍यम से वह पूरा प्रसंग जीवंत हो उठता है। इस दृश्य में ब्रह्मा और विष्णु भी दर्शाए गए हैं।

सन्दर्भ
-------
{{Infobox यन आर्ट्स हाई स्कूल  
ग्लोबल साइबर यूनिवर्सिटी

| occupation = 

* गायक
* गीतकार
 
| awards =  ह्वागवान ऑर्डर ऑफ कल्चरल मेरिट (2018)
| birth\_place = दाएगू, दक्षिण कोरिया
| signature = BTS' V Signature.svg

| module = **संगीत यात्रा**विधायें

* आर&बी
* नीओ सोउल
* इंडी पॉप
* के-पॉप
वाद्ययंत्रस्वरसक्रियता वर्ष2013 (2013)–वर्तमानलेबलबिग हिटके सदस्यबीटीएस
| module2 = Korean nameहांगुल
김태형 हंजा
金泰亨 संशोधित रोमनीकरण
Gim Tae(-)hyeong देवनागरीकरण
Kim T'aehyŏng Stage nameहांगुल
뷔 संशोधित रोमनीकरण
Bwi देवनागरीकरण
Pwi 
}}

**वी** का वास्तविक नाम किम ताए-ह्युंग (कोरियाई: 김태형; जन्म 30 दिसंबर, 1995) है। गायिकी-जगत में इन्हें वी (कोरियाई: 뷔) के नाम से जाना जाता है। ये दक्षिण कोरियाई गायक हैं तथा बॉय बैंड बीटीएस के सदस्य भी हैं।

प्रारंभिक जीवन तथा शिक्षा
-------------------------

वी का जन्म 30 दिसंबर 1995 को दाएगू के सीओ जिले हुआ था। उनका पालन-पोषण जियोशैंग काउंटी में हुआ। वे तीन भाई-बहनों में सबसे बड़े हैं, उनका एक छोटा भाई और बहन है। वी की पहली बार गायक बनने की इच्छा उनके प्राथमिक विद्यालय के दौरान हुई। अपने पिता के सहयोग से उन्होंने संगीत में भविष्य बनाने के लिए प्रारंभिक मिडिल स्कूल में सैक्सोफोन (वाद्य यंत्र) की शिक्षा लेनी शुरू की। वी दाएगू में एक ऑडिशन पास करने के बाद बिग हिट एंटरटेनमेंट के लिए प्रशिक्षण देने लगे। 2014 में कोरियन आर्ट्स हाई स्कूल से स्नातक होने के बाद वी ने ग्लोबल साइबर यूनिवर्सिटी में दाखिला लिया और अगस्त 2020 में ब्रॉडकास्टिंग और एंटरटेनमेंट में स्नातक की उपाधि प्राप्त की।

गायिकी की शुरुआत
----------------

वर्ष 2013 में समूह-गायिकी के साथ उन्होंने गायिकी की शुरुआत की। 2016 में अपने नाम "स्टिग्मा" के तहत तीन एकल ट्रैक निकाले। दक्षिण कोरिया के गाँव में 2018 में "सिंगुलैरिटी" और 2020 में "इनर चाइल्ड" डिजिटल चार्ट पर दिखाए गए। वी को 2016 में टेलीविजन शृंखला *ह्वारंग: द पॉयट वॉरियर यूथ* के साउंडट्रैक पर दिखाया गया। 2019 में उन्होंने अपना पहला स्वतंत्र तथा स्व-रचित गीत "सीनरी" जारी किया।

इन्हें भी देखें
---------------

* कोरिया की संस्कृति
* दक्षिण कोरिया की संस्कृति

संदर्भ
------


1. ↑  뷔 프로필 [वी (किम हाए-ह्युंग , वी) सिंगर] (कोरियाई में). नवर पीपल सर्च. मूल से जुलाई 31, 2019 को पुरालेखित. अभिगमन तिथि अगस्त 12, 2019.
2. ↑  हरमन, तमर (जून 30, 2017). "गैट टू नो बीटीएस: वी". *बिलबोर्ड (मैग्ज़ीन)*. मूल से मई 22, 2019 को पुरालेखित. अभिगमन तिथि अगस्त 12, 2019.
शार्ली एब्डो के 3 नवंबर 2011 के कवर की छवि, जिसका नाम चेरिया हेब्दो ("शरिया हेब्दो") है। गुब्बारा शब्द इस्लामी पैगंबर मुहम्मद को यह कहते हुए दिखाता है, "यदि आप हँसते हुए नहीं मरते हैं तो 100 लश!"
व्यक्ति, समाज अथवा राजनीति पर चित्रों के माध्यम से व्यंग्य कसने अथवा उपहास करने की सामान्य विधा को **विरूप-चित्रण** या कैरिकेचर (Caricature) कहते हैं। यह मूलत फ्रेंच का शब्द है और फ्रेंच में यह इतालवी शब्द 'कैरिकेचुरा' से लिया गया था जिसका तात्पर्य वैयक्तिक गुणों अथवा अवगुणों का अतिरंजित चित्रण था।

चित्रकला की इस विधा का आरंभ ढूंढनेवाले लोग इसे अरस्तू के काल तक जा पहुंचते हैं। अरस्तु ने पाउसन नामक एक कलाकार का उल्लेख किया है जो लोगों का उपहास चित्रों के माध्यम से किया करता था। प्लीनी ने बुपुलस और अथेनिस नामक दो मूर्तिकारों की चर्चा की है जिन्होंने कवि हिमपानाक्स का जो देखने में बदसूरत लगता था। मजाक बनाने के लिए एक मूर्ति बनाई थी। किंतु इनके बाद किसी चित्रकार अथवा मूर्तिकार का पता नहीं लगता जिन्होंने इस प्रकार का कोई अंकन किया हो। लिनार्डो द विन्सी नामक विख्यात चित्रकार के बनाए विकृत चेहरों के अनेक चित्र उपलब्ध होते हैं जिन्हें सामान्य भाव से कैरिकेचर की संज्ञा दी जा सकती है। किंतु उनके संबंध में कहा जाता है कि उन्होंने किसी प्रकार की उपहास भावना से उसे प्रस्तुत नहीं किया था वरन्‌ वे वस्तुत असाधारण कुरूप लोगों के रेखाचित्र है जिन्हें उन्होंने मनोयोगपूर्वक अध्ययन कर तैयार किया था। इस प्रकार सोलहवीं शती के बाद ही इस विधा के विकास का क्रमबद्ध इतिहास यूरोप में प्राप्त होता है।

कैरिकेचर का महत्त्व उसकी रचना में उतना नहीं है जितना कि उसके प्रचार प्रसार में। अतः मुद्रण साधनों के विकास का साथ ही इसका भी विकास हुआ और पत्र पत्रिकाओं से उसे विशेष प्रोत्साहन मिला और आज इसे भी पत्र पत्रिकाओं में महत्त्व प्राप्त है। अब वह कैरिकेचर की अपेक्षा कार्टून के नाम से अधिक प्रसिद्ध है। अपने इस रूप में वह सामयिक सभी प्रकार की गतिविधियों पर प्रच्छन्न रूप से चुटीले टीका का एक सशक्त माध्यम माना जाता है।

बाहरी कड़ियाँ
-------------

* National Caricaturist Network Official site of the National Caricaturist Network – a non-profit association devoted to the art of caricature
* Wittygraphy a social network dedicated to the art of caricature
* Bogotá's Caricaturists Caricaturists' street in Bogota, Colombia
* CAUS - Centre of Humorous and Satirical Arts – non-profit association devoted to the art of caricature
मध्यकालीन चित्रकार उतागावा कूनियोशी द्वारा बनाई मशहूर रोनिन मियामोतो मुसाशी की तस्वीर, जिसमें मुसाशी अपना भविष्य पढ़वा रहें हैं
**रोनिन** मध्यकालीन जापान में ऐसे सामुराई को कहते थे जिसका अपने राजा या मालिक के साथ सम्बन्ध भंग हो गया हो, क्योंकि या तो राजा मारा गया हो या उसने सामुराई को किसी वजह से सेवा-निवृत कर दिया हो।

सामुराई मध्यकालीन जापान के क्षत्रिय होते थे जो निडर, युद्ध में ख़ुँख़ार, शास्त्रों के इस्तेमाल में अति-सक्षम और मरते दम तक अपने राजा से वफ़ादारी करने वाले माने जाते थे। किसी भी सामुराई का फ़र्ज़ था के वह अपने राजा से पहले मरे। अगर कोई राजा मारा जाता तो सामुराई का फ़र्ज़ था के उसके मारने वालों से बदला ले। जिस सामुराई का मालिक मर चूका हो या जिसने उसे किसी वजह से अपनी सेवा से निकाल दिया हो, उसकी स्थिति अत्यंत शर्मनाक मानी जाती थी और उसे फिर कभी कोई राजा अपनी सेवा में नहीं लेता था। ऐसे सामुराई को ही रोनिन कहते थे। रोनिन शहर से शहर भटकते थे। क्योंकि वो जांबाज़ थे और लड़ाई करने में निपुण थे, इसलिए कईं जापानी कथाओं में दर्शाया जाता है के किसी गाँव या स्त्री पर अत्याचार हो रहा है और एक बहादुर रोनिन आकर उनकी मदद करता है। ऐसी कहानियों में काफ़ी कशमकश दिखाई जाती है क्योंकि एक तरफ तो रोनिन का स्वयं से नफ़रत करने तक का गहरा दुःख होता है और दूसरी तरफ उसकी बहादुरी और सक्षमता होती है।

इन्हें भी देखिये
----------------

* सामुराई

सन्दर्भ
-------

1. ↑  "rōnin, Japanese warrior". Encyclopædia Britannica. मूल से 21 नवंबर 2011 को पुरालेखित. अभिगमन तिथि 2009-08-29.
2. ↑  Wimal Dissanayake. "Colonialism and nationalism in Asian cinema". Indiana University Press, 1994. आई॰ऍस॰बी॰ऍन॰ 9780253208958. मूल से 8 सितंबर 2014 को पुरालेखित. अभिगमन तिथि 26 जुलाई 2011. *... Yojimbo is a "masterless samurai" (ronin) caught between two opposing factions in a "civil war" of a provincial town. ... They want to buy the services of this savior samurai who never surrenders his weapon: he just learns to sell it ...*
उभरी छपाई
ब्रिटिश द्वीपों का समुद्भृत मानचित्र (1877)
ऐसी छपाई जिसमें अक्षर उभड़े हुए रहते हैं, **समुद्भृत मुद्रण** या **उभरी छपाई** (embossing/एमबॉसिंग) कहलाती है तथा इस प्रक्रिया को समुद्भरण या उच्चित्रण कहते हैं।

परिचय
-----

यह छपाई पीतल के ठप्पे से होती है जिनमें अक्षर धँसे रहते हैं। छपाई साधारणतः हाथ से चालित, पेंच के प्रयोग से दाब उत्पन्न करनेवाले, छोटे प्रेसों से की जाती है। ठप्पे को अपने नियत स्थान पर नीचे कस दिया जाता है। ठप्पे पर आकर पड़नेवाली पीठिका पर गत्ता चिपका दिया जाता है। फिर प्रेस के हैंडल को जोर से चलाया जाता है। इससे ठप्पे और पीठिका के बीच गत्ता इतने बल से दबता है कि उसका कुछ भाग ठप्पे के गड्ढों में घुस जाता है और गत्ता ठप्पे के अनुसार रूप ले लेता है। अंतर इतना ही छपाई हो सकती है। इसके लिए ठप्पे पर विशेष (बहुत गाढ़ी) स्याही लगा दी जाती है और फिर उसे कागज से रगड़कर पोंछ दिया जाता है। इस प्रकार ठप्पे का सपाट भाग पूर्णतया स्वच्छ हो जाता है, केवल गड्ढे में स्याही लगी रह जाती है। फिर उस कागज को, जिसपर छपाई करनी रहती है, ठप्पे पर उचित स्थान पर रखकर प्रेस के हैंडल को जोर से चलाया जाता है। जब गत्ता ऊपर से कागज को दबाता है तो गत्ते के उभड़े भाग कागज को ठप्पे के गड्ढों में धँसा देते हैं। हैंडल को उलटा घुमाकर कागज को सँभालकर उठा लने पर उसपर उभाड़दार छपाई दिखाई देती है। इसी प्रकार एक एक करके सब कागज छाप लिए जाते हैं। जहाँ इस प्रकार की छपाई बहुत करनी होती है वहाँ ऐसी मशीन का उपयोग किया जाता है जिसमें स्याही लगाने, पोंछने और गत्तोंवाली पीठिका को चलाने का काम अपने आप होता रहता है।

द्रवचालित शक्तिशाली प्रेसों में पुस्तक के मोटे आवरणों पर इसी सिद्धांत पर उभड़ी या धँसी और स्याहीदार या बिना स्याही की छपाई की जाती है। समुद्भरण के अंतर्गत केवल छपाई ही नहीं है; धातु की चादर, प्लैस्टिक, कपड़े आदि पर भी उभड़ी हुई आकृतियाँ इसी सिद्धांत पर बनी विशेष मशीनों द्वारा छापी जाती हैं। एक बेलन का छिछला उत्कीर्णन खुदा रहता है। दूसरे बेलन पर गत्ता या नमदा रहता है, या उसपर पहले के अनुरूप ही उभड़ा उत्कीर्णन रहता है। मशीनों में ये दोनों बेलन एक दूसरे को छूते हुए घूमते रहते हैं। इन दोनों के बीच डाली गई चादर आदि पर उभाड़दार आकृतियाँ बन जाती हैं।

सोने के आभूषणों पर उभाड़दार उत्कीर्णन करने के लिए सोने के पत्र को लाख (चपड़ा) और तारपीन आदि के रूपद (अर्ध-लचीले) मिश्रण पर रखकर पीठ की ओर से विविध यंत्रों द्वारा ठोंकते हैं। फिर पत्र को उलटकर आवश्यक स्थानों पर सामने से उत्कीर्णन करते हैं।
**न्यायमूर्ति वी आर कृष्ण अय्यर** (15 नवम्बर 1915 – 4 दिसम्बर 2014) भारत के एक न्यायधीश थे। 1970 के दशक में वो लगभग सात वर्ष तक वे सर्वोच्च न्यायालय के न्यायाधीश रहे। सर्वोच्च न्यायालय में अपने कार्यकाल में उन्होने देश के सबसे बड़े न्यायालय तक आम आदमी की पहुँच को सुलभ बनाया। उन्होने भारतीय दण्ड विधान में बहुत से सुधार किए तथा जेल एवं पुलिस में साहसिक परिवर्तन किए। उन्होंने विचाराधीन क़ैदियों के हित में 'जेल नहीं ज़मानत ही नियम है' का निर्णय दिया था।

उन्होंने अपने समय में सर्वोच्च न्यायालय के इतिहास के सबसे ऐतिहासिक निर्णय दिये थे। उन्होंने तत्कालीन प्रधानमंत्री इंदिरा गांधी की अपील तक ठुकरा दी थी, जो इलाहाबाद उच्च न्यायालय के निर्णय के विरुद्ध की गई थी।

वे केरल की ईएमएस नम्बूदरीपाद के नेतृत्व वाली कम्युनिस्ट पार्टी की सरकार में कानून मंत्री रहे थे। मंत्री के रूप में उन्होंने केरल में 1950 के दशक में भूमि सुधार क़ानून लागू किए थे।

जीवन परिचय
----------

अय्यर का जन्म 1914 में केरल में हुआ था।

वह केरल में 1952 में मद्रास विधानसभा के भी सदस्य बने तथा 1957 में नब्बूरिपाद मंत्रिमंडल में कानून मंत्री भी बने। 1959 से दोबारा वकालत शुरू करने के बाद वह 1968 में केरल उच्च न्यायालय के न्यायाधीश बने तथा 17 जुलाई 1973 को उच्चतम न्यायालय में न्यायमूर्ति बने। वह 14 नवंबर 1980 को सेवानिवृत्त हुए। वह 1971 में 19 75 तक विधि आयोग के सदस्य भी बने। 1987 में वह राष्ट्रपति के चुनाव में कांग्रेस के प्रत्याशी आर वेकटरामन के विरुद्ध प्रत्याशी भी थे। उन्होंने 70 पुस्तकें भी लिखी थी। उन्होंने अपनी आत्मकथा *वांडरिंग इन मेनी वर्ल्ड्स* भी लिखी थी।
**सिल्यूरियन** (Silurian) एक भूगर्भीय युग एवं प्रणाली का नाम है जो ऑडोविशन कल्प के अन्त (लगभग 443.4 ± 1.5 मिलियन वर्ष पूर्व) से आरम्भ होकर डिवोनी कल्प के आरम्भ तक (लगभग 419.2 ± 3.2 मिलियन वर्ष पूर्व) तक विस्तृत है।

सिल्यूरियन प्रणाली का नामकरण मरचीसन (Murchison) ने सन्‌ १८३५ में इंग्लैंड के वेल्स प्रांत के आदिवासियों के नाम के आधार पर किया। उसने इसका स्थान पुराजीव कल्प आर्डोविसियन (Ordovician) और डेवोनियम (Devoniam) काल के बीच में रखा। शनै: शनै: संसार के अन्य भागों में भी ऐसे स्तर मिले और इस प्रकार सिल्यूरियन प्रणाली पुराजीवकल्प के एक युग के रूप में स्तर-शैल-विद्या में आ गई।

विस्तार
-------

इस युग के शैल इंग्लैंड के अतिरिक्त यूरोप के अन्य देशों में जैसे स्कैंडेनेविया, बाल्टिक प्रदेश, फिनलैंड, पोलैंड, बोहेमिया, जर्मनी, फ्रांस, पुर्तगाल, स्पेन, सारडिनिया आदि में भी मिलते हैं। अ्फ्रीका के मोरक्को, एटलस पर्वत और सहारा प्रदेशों में भी सिल्यूरियन शैल समूह मिलते हैं। एशिया में इस युग के चूना-पत्थर के शैल साइबेरिया, चीन, यूनान, टांगकिंग और हिमालय प्रदेश में मिलते हैं। इस प्रणाली के स्तर दक्षिण पूर्वी आस्ट्रेलिया के न्यू साउथ वेल्स, टसमानिया और विक्टोरिया प्रदेशों में पाए जाते हैं। उत्तरी अमरीका में इस युग के शैल समूह नियाग्रा, अपलेचियन, वरजिनिया और टेनेसी घाटी में मिलते हैं। सिल्यूरियन शैल समूह न्यूयार्क और पेंसिलवेनिया में भी सिल्यूरियन शैल पाए जाते हैं।

भारतवर्ष में इस प्रणाली के शैल स्तर हिमालय प्रदेश के स्पिटी, कुमायूँ एवं कश्मीर प्रदेश में मिलते हैं। स्पिटी में इस काल के स्तरों में प्रवालयुक्त चूनाशिला, जबशिला और रेतयुक्त चूनाशिला हैं जिनमें ट्राइलोबाइट (Trilobite), ब्रेकियोपोड (Brachiopoda) और ग्रैप्टोलाइट (Graptolite) वर्ग के जीवाश्म (Fossils) बहुतायत से मिलते हैं।

उपर्युक्त उदाहरणों से यह विदित होता है कि इस युग में जल का अनुपात स्थल से कम था। जल के दो भाग थे एक तो उत्तर में विषुवत्‌ रेखा से उत्तरी ध्रुव तक और दूसरा दक्षिण में ४०° अक्षांश से दक्षिणी ध्रुव तक।

सिल्यूरियन युग के शैल समूहों का वर्गीकरण और काल प्रकरण समतुल्यता
----------------------------------------------------------------

(Classification and correlation of Silurian Rocks)

**लडलो सिरीज** (Ludlow Series) - बलुआ चूना शिला

**वेनलाक सिरीज** (Wenlock Series)

* लाकपोर्ट वर्ग -- प्रवालयुक्त चूना
* किलटन वर्ग -- शिला

**वेलेंसियन सिरीज** (Valentian Series)

* मेडिना वर्ग - चूना शिला

**लैंडोवरी** (Llandovery)

सिल्यूरियन युग के जीव जंतु और वनस्पति
-------------------------------------

इस युग के जीवाश्मों (फासिलों) में क्राईनायड्स तथा ग्र्प्टैैोंलाइट वर्ग के जीवों का बाहुल्य था। अपृष्ठवंशी अन्य जीवों में ब्रेकियोपोड्स ट्राइलोबाइट्स एवं कोरल मुख्य थे। स्तनी वर्ग के जंतुओं में मत्स्य वर्ग के जीव प्रमुख थे। इस युग की वनस्पति में ऐसे पौधों के जीवाश्म मिलते हैं जो उस समय की स्थल वनस्पति पर प्रकाश डालते हैं।

बाहरी कड़ियाँ
-------------

* Palaeos: Silurian
* UCMP Berkeley: The Silurian
* Paleoportal: Silurian strata in U.S. state by state
* USGS:Silurian and Devonian Rocks (U.S.)
* "International Commission on Stratigraphy (ICS)". *Geologic Time Scale 2004*. मूल से 20 सितंबर 2005 को पुरालेखित. अभिगमन तिथि September 19, 2005.
* Examples of Silurian Fossils
* GeoWhen Database for the Silurian
**शायर हॉल** (अंग्रेज़ी: Shire hall) मॉनमाउथ, वेल्स, के केन्द्र में स्थित एक प्रमुख प्रथम ग्रेड सूचीबद्ध इमारत है। इसका निर्माण 1724 में किया गया और पूर्व समय में यह अर्ध-न्यायालयों और क्वार्टर सत्रों (विशेष आवधिक आपराधिक न्यायालय) के लिए केंद्र था। भवन का प्रयोग एक बाजार स्थल के रूप में भी किया गया था। इसका स्वामित्व मॉनमाउथशायर काउंटी काउंसिल के पास है और इसमें अदालत कक्ष 1 को देखने आए आगंतुकों के लिए ऑडियो विजुअल मार्गदर्शिकाएँ हैं। यह वर्तमान में एक पर्यटक सूचना केन्द्र के रूप में प्रयोग में लाया जाता है तथा मॉनमाउथ नगर परिषद के कार्यालय इसी इमारत में हैं। भवन का एक हिस्सा आम-जनता के लिए खुला है।

शायर हॉल और इसके आसपास के क्षेत्र का 2008 में *डॉक्टर हू* क्रिसमस विशेष प्रकरण के लिए इस्तेमाल किया गया था।

सन्दर्भ
-------

1. ↑  "The Shire Hall, Monmouth". britishlistedbuildings.co.uk. Listed Buildings Online - British Listed Buildings. मूल से 5 अक्तूबर 2013 को पुरालेखित. अभिगमन तिथि 17 अप्रैल 2012.
2. ↑  "Shire Hall". doctorwholocations.net. The Locations Guide to Doctor Who, Torchwood and The Sarah Jane Adventures. मूल से 12 अक्तूबर 2012 को पुरालेखित. अभिगमन तिथि 17 अप्रैल 2012.

बाहरी कड़ियाँ
-------------

* आधिकारिक जालस्थल
**विश्वव्यापी खिलाफ़त**  एक एकल इस्लामी विश्व सरकार की अवधारणा है, जिसे विशेष रूप से अबु बक्र अल-बगदादी द्वारा समर्थित किया गया था। जो 2014 से इस्लामी कट्टरपन्थी आतङ्कवादी समूह **इस्लामिक स्टेट ऑफ इराक एंड द लेवेंट** (आईएसआईएल) का नेता था।  8 अप्रैल, 2006 को, डेली टाइम्स ऑफ़ पाकिस्तान ने बताया कि इस्लामाबाद में आयोजित एक रैली में आतङ्कवादी संगठन सिपाह-ए-सहाबा पाकिस्तान ने विश्वव्यापी खिलाफ़त के गठन का आह्वान किया, जो पाकिस्तान में प्रारम्भ होना था। 29 जून 2014 को, बगदादी ने विश्वव्यापी खिलाफ़त के सफल निर्माण का दावा किया।

इतिहास
------

समय के साथ, विभिन्न इतिहासकारों और विद्वानों ने इस अवधारणा की उत्पत्ति के बारे में अलग-अलग विचार रखे हैं। 2007 की पुस्तक  *इस्लामिक इम्पीरियलिज्म: ए हिस्ट्री*  में एक दृष्टिकोण व्यक्त किया गया है, जिसमें लेखक एफ़्रैम कार्श अवधारणा की उत्पत्ति के बारे में अपने विश्वास की व्याख्या करते हैं :

> एक सार्वभौमिक पन्थ के रूप में, इस्लाम एक वैश्विक राजनीतिक व्यवस्था की परिकल्पना करता है जिसमें सम्पूर्ण मानव जाति मुस्लिम शासन के अधीन या तो विश्वासियों या विषय समुदायों के रूप में रहेगी। इस लक्ष्य को प्राप्त करने के लिए यह सभी स्वतन्त्र, पुरुष, वयस्क मुसलमानों के लिए अनिवार्य है कि वे "अल्लाह के मार्ग में" या जिहाद के लिये एक अडिग संघर्ष करें। यह बदले में जगत के उन हिस्सों को बनाता है जिन्हें अभी तक इस्लाम की सभा ने स्थायी संघर्ष (दार अल-हरब, "युद्ध का घर") का निवास नहीं बनाया है, जो केवल इस्लाम की अन्तिम विजय के साथ समाप्त होगा।
>

इन्हें भी देखें
---------------

* ख़िलाफ़त
* खलीफ़ा
* इस्लामी हुकूमत

सन्दर्भ
-------

1. ↑
महिलाओं के **शाम के दस्ताने** लंबे दस्ताने महिलाओं द्वारा औपचारिक वस्त्र के रूप में पहने जाते हैं, आमतौर पर औपचारिक पोशाक जैसे शाम का गाउन या शादी की पोशाक। उनमें से, सबसे लंबे शाम के दस्ताने को "ओपेरा दस्ताने" कहा जाता है। "कोहनी-लंबाई या लंबा" भाग कुंजी है; दस्ताने जो कोहनी के ठीक नीचे तक अग्र-भुजाओं के एक बड़े हिस्से को कवर करते हैं, उन्हें वैध रूप से "लंबे दस्ताने" या "शाम के दस्ताने" कहा जा सकता है, लेकिन कभी भी "ओपेरा दस्ताने" नहीं कहा जा सकता। इस उदाहरण में "ओपेरा" शब्द का शायद अवसर की तुलना में लंबाई से अधिक लेना-देना है, जैसा कि "ओपेरा लेंथ ग्लव्स" और "ओपेरा लेंथ पर्ल्स" में भी देखा जाता है।

कई पश्चिमी औपचारिक कपड़े ईसाई अनुष्ठान की वेशभूषा से प्राप्त होते हैं, विशेष रूप से कैथोलिक चर्च में, सबसे बड़ा ईसाई संप्रदाय जहां अनुष्ठानों को सख्ती से अनुशासित किया जाता है, और त्वचा के जोखिम को कम करने के लिए इसकी आवश्यकता होती है। इस प्रवृत्ति के जवाब में, पश्चिमी दुनिया में, कम बाजू के या बिना आस्तीन के कपड़े जैसे नाइट ड्रेस कोड को कोहनी तक लंबे दस्ताने के साथ आधिकारिक कार्यक्रमों और उच्च वर्ग के सामाजिक हलकों में भी पहना जाना है। इसलिए, पवित्र और सख्त जगह में औपचारिक पोशाक के रूप में इसका एक मजबूत अर्थ है, और इसे एक साफ-सुथरी महिला की परिष्कृत पोशाक कहा जाता है।

औपचारिक और अर्ध-औपचारिक पहनने के लिए महिलाओं के दस्ताने महिलाओं के लिए तीन लंबाई में आते हैं: कलाई, कोहनी और ओपेरा (कोहनी के ऊपर, आमतौर पर बाइसेप्स तक पहुंचते हैं लेकिन कभी-कभी हाथ की पूरी लंबाई तक) लंबाई। सबसे महान ओपेरा लंबाई के दस्ताने सफेद बच्चों की खाल से बने होते हैं। कई अन्य प्रकार के चमड़े, आमतौर पर काउहाइड की नरम किस्में, ओपेरा लंबाई के दस्ताने बनाने में उपयोग की जाती हैं; पेटेंट चमड़े और साबर विशेष रूप से किड्सकिन के विकल्प के रूप में लोकप्रिय हैं, और अक्सर किड्सकिन की तुलना में अधिक किफायती होते हैं। साटन और खिंचाव साटन सामग्री बेहद लोकप्रिय हैं, और बड़े पैमाने पर उत्पादित किस्में भी हैं। अधिक असामान्य दस्ताने सामग्री में सैल्मन, पायथन और स्टिंग्रे से बने चमड़े शामिल हैं।

संदर्भ
------

1. ↑  "Opera Gloves - All The Tropes". *allthetropes.org*. अभिगमन तिथि Oct 18, 2020.
2. ↑  "Dresssing for the Opera". *janeausten.co.uk*. अभिगमन तिथि Jun 17, 2011.
3. ↑  tojsiab. "शाम का दस्ताना इतिहास देखें अर्थ और सामग्री - hmoob.in". *www.hmoob.in* (अंग्रेज़ी में). अभिगमन तिथि 2022-02-20.
4. ↑  "Learn Wedding Etiquette". *learnweddingetiquette.blogspot.com*. Dec 1, 2013.
5. ↑  "The Delicate Art of the Evening Glove". *rearviewmirrorblog.com*. Jan 26, 2016. मूल से 20 मई 2021 को पुरालेखित. अभिगमन तिथि 5 जून 2021.
6. ↑  Snaije, Olivia (March 4, 2014). "Blood, sweat and silk on the long road to Paris Fashion Week". CNN. अभिगमन तिथि 9 August 2019.
**रुपया** (सिंहली: රුපියල්, तमिल: ரூபாய்), (प्रतीक: රු, Rs, SLRs / -; कोड: LKR), श्रीलंका की आधिकारिक मुद्रा है, जिसका विभाजन 100 सेंट में किया जाता है। श्रीलंकाई रुपये को  श्रीलंका के केंद्रीय बैंक द्वारा जारी किया जाता है।

इतिहास
------

सन 1825 में सीलोन में सीलोनाई रिक्सडॉलर को हटाकर ब्रिटिश पाउंड को सीलोन की सरकारी मुद्रा घोषित किया गया और इसकी विनिमय दर 1 पाउंड = 13 ⅓ रिक्सडॉलर निर्धारित की गयी साथ ही ब्रिटिश चांदी के सिक्के को वैध मुद्रा बनाया गया। 1827 में रिक्सडॉलर नोटों के स्थान पर पाउंड नोट जारी किए गए। जिन रिक्सडॉलर नोटों को पाउंड नोटों से बदला नहीं गया उनका जून 1831 में विमुद्रीकरण किया गया। 

26 सितम्बर 1836 को भारतीय रूपये को सीलोन का मानक सिक्का बनाया गया और सीलोन को फिर से भारतीय मुद्रा क्षेत्र में शामिल कर लिया गया। पाउंड नोट, भारतीय रुपये के नोटों के साथ प्रचलन में बने रहे। ब्रिटिश चांदी के सिक्के वैध मुद्रा बने रहे और खातों को पाउंड, शिलिंग और पेंस में रखा जाता था। हालांकि, भुगतान को एक "काल्पनिक सममूल्य" (तय लेखांकन दर) पर यानि 2 शिलिंग प्रति रुपया (यानी, £1 = 10 रुपये) की दर पर रुपए और आने में किया जाता था। 

18 जून 1869 भारतीय रूपये को औपचारिक रूप से असीमित वैध मुद्रा के रूप में स्थापित किया गया। 23 अगस्त 1871 को रुपये का दशमलवीकरण किया गया और उसे 100 सेंट में विभाजित किया गया और 1 जनवरी 1872 ब्रिटिश मुद्रा को एक रुपया = 2 शिलिंग तीन पेंस की दर से पूरी तरह हटाकर भारतीय रुपये को एकमात्र वैध मुद्रा घोषित किया गया।

सिक्के
------

| श्रीलंका के वर्तमान सिक्के |
| --- |
| छवि | मूल्य | मुखभाग | पश्चभाग | धातु | परिमाण | वजन | मोटाई | वर्ष |
|  | 25 सेंट | देश का नाम, वर्ष और मूल्य | कवचित पताका | तांबा लेपित इस्पात | 16.0 mm | 1.68 g | 1.2 mm | 2005 |
|  | 50 सेंट | 18.0 mm | 2.5 g | 1.4 mm |
| चित्र:Bc0037 1r 2005.jpg | एक रुपया | पीतल लेपित इस्पात | 20.0 mm | 3.65 g | 1.7 mm |
| चित्र:Bc0038 2r 2005.jpg | दो रुपये | निकल लेपित इस्पात | 28.5 mm | 7.0 g | 1.5 mm |
| चित्र:Bc0039 5r 2005.jpg | पाँच रुपये | पीतल लेपित इस्पात | 23.5 mm | 7.7 g | 2.7 mm |
| चित्र:Bc0040 10r 2009.jpg | दस रुपये | निकल लेपित इस्पात | 26.4 mm (एकदशभुज) | 8.36 g | 2.1 mm | 2009 |

### स्मारक सिक्के

श्रीलंका के केन्द्रीय बैंक ने 1957 के बाद से कई स्मारक सिक्के जारी किए हैं। अपनी 60 वीं वर्षगांठ के अवसर पर, 15 दिसम्बर 2010 को श्रीलंका के केन्द्रीय बैंक ने 5000 रुपए मूल्य का बहुरंगी चांदी का स्मारक सिक्का जारी किया था। यह सिक्का केन्द्रीय बैंक द्वारा जारी किए गया पहला बहुरंगी सिक्का था।

बैंकनोट
-------

विनिमय दर
---------

इन्हें भी देखें
---------------

सन्दर्भ
-------
सन् 1620 में बनाया गया विलियम विजयी का एक चित्र जो उनके शक्ल-सूरत के लिखित विवरण के आधार पर बनाया गया था
**इंग्लैण्ड के विलियम प्रथम** (अनुमानित जन्म: सन् 1028, देहांत: 9 सितम्बर 1087) जिसे आम तौर पर **विलियम द कॉङ्करर** (अंग्रेज़ी: William the Conquerer) यानी **विलियम विजयी** भी कहते हैं इंग्लैण्ड का पहला नॉर्मन राजा था। इंग्लैण्ड फ़तेह करने से पहले उसे **विलियम हरामी** (William the Bastard, विलियम द बासटर्ड) के नाम से भी जाना जाता था क्योंकि उसके माँ-बाप एक दुसरे से शादीशुदा नहीं थे। सन् 1066 में उसने फ़्रांस से 696 जहाज़ों पर सेना लेकर इंग्लिश चैनल का समुद्री रास्ता पार करके इंग्लैण्ड पर धावा बोला। वहाँ उसने कई जंगे लड़ी जिनमें से "हेस्टिंग्स का युद्ध" बहुत मशहूर है। कुछ विद्रोहों को कुचलने के बाद उसने ब्रिटेन को पराजित कर दिया और वहाँ नॉर्मन राज का काल शुरू किया। क्योंकि नॉर्मन लोग फ़्रांसिसी भाषा की एक उपभाषा बोलते थे, इसलिए इसके बाद अंग्रेज़ी में बहुत से फ़्रांसिसी के शब्द आ गए जिस से आधुनिक अंग्रेज़ी प्राचीन अंग्रेज़ी से शब्दावली के हिसाब से बहुत अलग हो गयी।

राज काल
-------

औपचारिक रूप से विलियम ने अपने आप को 25 दिसम्बर 1066 (क्रिसमस के त्यौहार पर) को इंग्लैण्ड का राजा घोषित करवाया। उसका राज बीस साल तक चला और 9 सितम्बर 1087 पर उसकी मृत्यु हो जाने पर समाप्त हुआ।

कुछ सम्बंधित तस्वीरें
---------------------

* विलियम विजयी का इंग्लैण्ड पर हमला (सन् 1400 में बना चित्र)
* विलियम विजयी द्वारा ज़र्ब किया गया एक ब्रिटिश सिक्का
* शातो द फ़ालेज़ - फ़्रांस में एक महल और गढ़ जहाँ विलियम पैदा हुआ

इन्हें भी देखें
---------------

* नॉर्मन
* इंग्लैंड का इतिहास
* इंग्लैण्ड